แห่แชร์เรื่องราวสุดประทับใจ พนักงานช่วยอุ้มคุณยายวัย 82 ลงจากรถไฟ
ชาวโซเชียลแห่แชร์เรื่องราวสุดประทับใจ หลังพนักงานรถไฟช่วยอุ้มคุณยายวัย 82 ลงจากรถไฟเดินมาถึงชานชาลาจากกรณีชาวโซเชียลได้แชร์รูปภาพความประทับใจพนักงานรถไฟช่วยอุ้มแม่อายุ 82 ปี ลงจากขบวนรถไฟล่าสุด นางสาวพิมชนก ไพรสุวรรณ อายุ 41 ปี ลูกสาวคุณยายเล่งเฮียง หอมทวนลม อายุ 82 ปี เปิดเผยว่า เหตุการณ์นี้เกิดขึ้นเมื่อวันที่ 13 ม.ค.ที่ผ่านมา ตนกับแม่ได้ขึ้นรถไฟขบวนรถด่วนพิเศษ 31 ทักษิณารัถย์ หาดใหญ่-กรุงเทพฯ จากสถานีรถไฟหาดใหญ่ไปงานศพที่ อ.บ้านโป่ง จ.ราชบุรีเมื่อถึงสถานีบ้านโป่ง ชานชาลาของสถานีรถไฟสูงแม่ลงไม่ได้ และอยู่ที่ชานชาลาที่ 2 และบริเวณนั้นมีการก่อสร้างด้วย ซึ่งขณะนั้นตนได้ลงมาก่อน และขอให้พนักงานรถไฟช่วยพยุงแม่ลงมา แต่หันกลับไปมองอีกทีก็เห็นพนักงานคนนี้อุ้มแม่ลงมาแล้วจากนั้นก็พาเดินข้ามมายังชานชาลาที่ 2 ด้วย ซึ่งประทับใจมากและได้ถ่ายรูปเอาไว้ และขอชื่นชมพนักงานรถไฟที่ให้บริการเกินร้อย และเป็นต้นแบบที่ดีให้กับสังคมและการให้บริการรถไฟ และหลังจากเหตุการณ์นี้ก็ยังไม่ได้พบกับพนักงานรถไฟคนนี้คุณยายเล่งเฮียง เล่าว่า พอรถไฟจอดแต่ลงไม่ได้เพราะรถไฟสูง พนักงานรถไฟคนนี้จึงมาช่วยอุ้มยายลงจากรถไฟ แม้ตนจะบอกว่าไม่ต้องอุ้ม เพราะกลัวล้ม แต่พนักงานคนนี้บอกว่าไม่ต้องกลัวล้ม และอุ้มไปส่งถึงชานชาลาซึ่งดีใจมาก และฝากขอบคุณทางรถไฟที่ให้บริการดีมากขณะที่นายยาการียา มามุ หรือ มามุ อายุ 34 ปี ตำแหน่งลูกจ้างแทนพนักงานรถนอน ซึ่งเป็นคนที่อุ้มคุณยายลงจากรถไฟ เปิดเผยว่า วันนั้นตนและนายสุกรีย์ สะนิ คนช่วยถือสัมภาระ ได้ช่วยอุ้มคุณยายลงมาจากรถไฟโดยในวันที่ 13 ม.ค.63 ตนรับหน้าที่ดูแลผู้โดยสารประจำตู้ที่ 11 เมื่อขบวนรถไฟมาถึงสถานีบ้านโป่ง พบคุณยายกำลังลงรถไฟด้วยความยากลำบาก จึงตัดสินใจอุ้มคุณยายเพราะกลัวว่าจะหกล้มไปส่งบนชานชาลา จนภาพปรากฏออกไปในสื่อโซเชียล รู้สึกภูมิใจมาก ตนทำไปด้วยหน้าที่ และมีความสุขทุกครั้งที่ได้ช่วยเหลือคนอื่น เสมือนว่าได้ดูแลพ่อแม่และญาติพี่น้องของตนเองผมรู้สึกดีใจ มีความสุขที่ได้ช่วยคุณยาย ขอให้คุณยายมีสุขภาพแข็งแรง และในช่วงวันแม่ หากมีโอกาสจะติดต่อขอเข้าไปเยี่ยมและกราบขอพรครับทั้งนี้มีรายงานว่า นายยาการียา แต่เดิมเป็นชาว อ.เจาะไอร้อง จ.นราธิวาส ซึ่งเป็นคนมุมานะและสู้ชีวิต จากประวัติเป็นเด็กกำพร้า เริ่มต้นทำงานเป็น รปภ.สถานีหัวลำโพง ตั้งแต่ปี 2551 และปี 2555 ก็สามารถสอบเป็นพนักงานรถไฟได้ ปัจจุบันเป็นพนักงานการรถไฟแห่งประเทศไทย ตำแหน่งพนักงานตู้นอน ทำงานทั้งรถไฟสายใต้และสายเหนือ. ขอบคุณภาพจาก Pimchanok Praisuwan
ชาวโซเชียลแห่แชร์เรื่องราวสุดประทับใจ หลังพนักงานรถไฟช่วยอุ้มคุณยายวัย 82 ลงจากรถไฟเดินมาถึงชานชาลา 
พนักงานรถไฟ,พนักงานรถไฟอุ้มคุณยาย,การรถไฟแห่งประเทศไทย,ข่าวโซเชียล,ข่าวทั่วไป